CELEX: C2006/294/11
Language: et
Date: 2006-12-02 00:00:00
Title: Kohtuasi C-290/04: Euroopa Kohtu (suurkoda) 3. oktoobri 2006.  aasta otsus (Bundesfinanzhofi (Saksamaa) eelotsusetaotlus) — FKP Scorpio Konzertproduktionen GmbH versus Finanzamt Hamburg-Eimsbüttel (EMÜ asutamislepingu artikkel 59 (hiljem EÜ asutamislepingu artikkel 59, muudetuna EÜ artikkel 49) ja EMÜ asutamislepingu artikkel 60 (hiljem EÜ asutamislepingu artikkel 60, muudetuna EÜ artikkel 50) — Maksuõigusnormid — Tulumaks — Mitteresidendi poolt teenuste osutamine kunstilise tegevuse raames — Maksu allikalt kinnipidamise põhimõte — Teenuste osutaja, kellel ei ole liikmesriigi kodakondsust)

2.12.2006   
            
            
               ET
            
            
               Euroopa Liidu Teataja
            
            
               C 294/7
            
         Euroopa Kohtu (suurkoda) 3. oktoobri 2006. aasta otsus (Bundesfinanzhofi (Saksamaa) eelotsusetaotlus) — FKP Scorpio Konzertproduktionen GmbH versus Finanzamt Hamburg-Eimsbüttel
   (Kohtuasi C-290/04) (1)
   
   (EMÜ asutamislepingu artikkel 59 (hiljem EÜ asutamislepingu artikkel 59, muudetuna EÜ artikkel 49) ja EMÜ asutamislepingu artikkel 60 (hiljem EÜ asutamislepingu artikkel 60, muudetuna EÜ artikkel 50) - Maksuõigusnormid - Tulumaks - Mitteresidendi poolt teenuste osutamine kunstilise tegevuse raames - Maksu allikalt kinnipidamise põhimõte - Teenuste osutaja, kellel ei ole liikmesriigi kodakondsust)
   (2006/C 294/11)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: FKP Scorpio Konzertproduktionen GmbH
   
      Kostja: Finanzamt Hamburg-Eimsbüttel
   Kohtuasja ese
   Eelotsusetaotlus — Bundesfinanzhof — EÜ asutamislepingu artikli 59 (muudetuna EÜ artikkel 49) ja artikli 60 (muudetuna EÜ artikkel 50) tõlgendamine — Siseriiklikud õigusnormid, mille kohaselt residendist teenuste saaja on kohustatud kinni pidama maksu mitteresidendist teenuste osutajale tehtud väljamaksetelt
   Resolutiivosa
   
               1.
            
            
               EMÜ asutamislepingu artikleid 59 ja 60 tuleb tõlgendada nii, et nendega ei ole vastuolus:
               
                           —
                        
                        
                           siseriiklikud õigusnormid, mille kohaselt allikalt maksu kinnipidamise menetlust kohaldatakse liikmesriigi, kus teenused osutati, mitteresidentidest teenuste osutajatele tehtud väljamaksele, samas kui selle liikmesriigi residentidest teenuste osutajatele tehtud väljamaksele sellist kinnipidamist ei kohaldata.
                        
                     
                           —
                        
                        
                           siseriiklikud õigusnormid, mis näevad ette teenuste saaja, kes pidi allikalt maksu kinni pidama, kuid ei teinud seda, vastutuse tekkimise.
                        
                     
         
               2.
            
            
               EMÜ asutamislepingu artikleid 59 ja 60 tuleb tõlgendada nii:
               
                           —
                        
                        
                           nendega on vastuolus siseriiklikud õigusnormid, mis välistavad selle, et teenuste saaja, kes teeb mitteresidendist teenuste osutajale väljamakse, arvab allikalt maksu kinnipidamisel maha selle teenuste osutaja ettevõtluskulud, millest teenuste osutaja on talle teada andnud ja mis on otseselt seotud tema tegevusega liikmesriigis, kus teenust osutati, samas kui selles liikmesriigis asuvate teenuste osutajate puhul maksustatakse tulumaksuga vaid pärast ettevõtluskulude mahaarvamist alles jäänud netotulud.
                        
                     
                           —
                        
                        
                           nendega ei ole vastuolus siseriiklikud õigusnormid, mille kohaselt maksu allikalt kinnipidamise menetluses arvatakse maha vaid sellised ettevõtluskulud, mis on otseselt seotud maksustatava tulu aluseks oleva tegevusega liikmesriigis, kus teenust osutati ja millest teises liikmesriigis asutatud teenuste osutaja on väljamakse tegijale teada andnud, ning mille kohaselt ettevõtluskulusid, mis ei ole nimetatud majandustegevusega otseselt seotud, võib vajadusel arvesse võtta hilisema tagasimaksmise menetluse raames.
                        
                     
                           —
                        
                        
                           nendega ei ole vastuolus see, et Saksamaa Liitvabariigi ja Madalmaade Kuningriigi vahel tulu-, kapitali- ja teiste erinevate maksude topeltmaksustamise vältimiseks ning muude maksuküsimuste reguleerimiseks 16. juunil 1959 sõlmitud lepingu alusel Saksamaal tegutsevale mitteresidendist teenuse osutajale kohaldatavat maksuvabastust võib väljamakse tegija poolt maksu allikalt kinnipidamise menetluses, hilisemas maksuvabastuse või tagasimaksmise menetluses või väljamakse tegija vastu alustatud vastutuse tuvastamise menetluses arvesse võtta vaid siis, kui pädev maksuamet on andnud vabastamise tõendi, mis tõendab, et nimetatud lepingus selles osas sätestatud tingimused on täidetud.
                        
                     
         
               3.
            
            
               EMÜ asutamislepingu artiklit 59 tuleb tõlgendada nii, et seda ei kohaldata kolmanda riigi kodanikust teenuste osutaja kasuks.
            
         
      (1)  ELT C 228, 11.9.2004.